rejauldu/bengali-wikipedia huggingface dataset:
হরিহরন অনন্ত সুব্রহ্মণি (; জন্ম: ৩ এপ্রিল ১৯৫৫) হলেন ভারতীয় চলচ্চিত্রের একজন নেপথ্য গায়ক। তিনি মালায়ালম, কন্নড, মারাঠি, ভোজপুরি এবং তেলুগু চলচ্চিত্রের একজন প্রতিষ্ঠিত গজল গায়ক, এবং ভারতীয় ফিউশন সঙ্গীতের অন্যতম পুরোধা ব্যক্তি। তিনি ভারত সরকার কর্তৃক পদ্মশ্রী পুরস্কারসহ দুইবার জাতীয় চলচ্চিত্র পুরস্কার লাভ করেন।"Artist biography: Hariharan" , Indianmusicinfo.com; retrieved 28 January 2011.   তথ্যসূত্র   বহিঃসংযোগ  বিষয়শ্রেণী:১৯৫৫-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর ভারতীয় গায়ক বিষয়শ্রেণী:২১শ শতাব্দীর ভারতীয় গায়ক বিষয়শ্রেণী:কন্নড় নেপথ্য সঙ্গীতশিল্পী বিষয়শ্রেণী:তামিল নেপথ্য সঙ্গীতশিল্পী বিষয়শ্রেণী:তামিল ভাষার সঙ্গীতশিল্পী বিষয়শ্রেণী:তিরুবনন্তপুরমের সঙ্গীতশিল্পী বিষয়শ্রেণী:তেলুগু নেপথ্য সঙ্গীতশিল্পী বিষয়শ্রেণী:ভারতীয় সঙ্গীতশিল্পী বিষয়শ্রেণী:ভারতীয় গজল গায়ক বিষয়শ্রেণী:ভারতীয় নেপথ্য গায়ক বিষয়শ্রেণী:মারাঠি নেপথ্য সঙ্গীতশিল্পী বিষয়শ্রেণী:মালয়ালম নেপথ্য সঙ্গীতশিল্পী বিষয়শ্রেণী:শিল্পকলায় পদ্মশ্রী প্রাপক বিষয়শ্রেণী:শ্রেষ্ঠ পুরুষ নেপথ্য কণ্ঠশিল্পী বিভাগে জাতীয় চলচ্চিত্র পুরস্কার (ভারত) বিজয়ী বিষয়শ্রেণী:কেরল রাজ্য চলচ্চিত্র পুরস্কার বিজয়ী বিষয়শ্রেণী:তামিলনাড়ু রাজ্য চলচ্চিত্র পুরস্কার বিজয়ী বিষয়শ্রেণী:নন্দী পুরস্কার বিজয়ী বিষয়শ্রেণী:কালাইমামানি পুরস্কার বিজয়ী বিষয়শ্রেণী:ফিল্মফেয়ার পুরস্কার দক্ষিণ বিজয়ী বিষয়শ্রেণী:সা রে গা মা পা অংশগ্রহণকারী বিষয়শ্রেণী:ভজন সঙ্গীতশিল্পী বিষয়শ্রেণী:মারাঠি ভাষার সঙ্গীতশিল্পী বিষয়শ্রেণী:কালাইমামানি পুরস্কার প্রাপক বিষয়শ্রেণী:মুম্বইয়ের সঙ্গীতশিল্পী বিষয়শ্রেণী:তামিল সঙ্গীতজ্ঞ
থাম্ব|ওয়াল্টার কোহন অক্সফোর্ড বিশ্ববিদ্যালয়ে সম্মানসূচক ডক্টরেট পাচ্ছেন ওয়াল্টার কোন (৯ মার্চ, ১৯২৩ - ১৯ এপ্রিল, ২০১৬) একজন অস্ট্রীয়-মার্কিন তাত্ত্বিক পদার্থবিজ্ঞানী। তিনি ১৯৯৮ সালে রসায়নে নোবেল পুরস্কার লাভ করেন।   জীবনী  কোন ১৯৪৬ সালে ইউনিভার্সিটি অব টরোন্টো থেকে ফলিত গণিতে এমএ ডিগ্রি লাভ করেন। ১৯৪৮ সালে হার্ভার্ড বিশ্ববিদ্যালয় থেকে পদার্থবিজ্ঞানে পিএইচডি ডিগ্রি লাভ করেন। তার পিএইচডি উপদেষ্টা ছিলেন জুলিয়ান শুইঙার। তিনি পরে কার্নেগী মেলন ইউনিভার্সিটিতে চলে যান। ১৯৬০ সালে ইউনিভার্সিটি অব ক্যালিফোর্নিয়া, সান ডিয়েগোতে পদার্থবিজ্ঞান বিভাগে চেয়ারম্যান হিসেবে যোগ দেন এবং ১৯৭৯ সাল পর্যন্ত এখানেই ছিলেন। ১৯৮৪ সালে যোগ দেন ইউনিভার্সিটি অব ক্যালিফোর্নিয়া, সান্তা বারবারার পদার্থবিজ্ঞান বিভাগে।   পুরস্কার ও সম্মাননা   সম্মানসূচক ডক্টরেট, হার্ভার্ড বিশ্ববিদ্যালয়, ২০১২news.harvard.edu/gazette/story/2012/05/eight-receive-honorary-degrees/  নোবেল পুরস্কার, (১৯৯৮)   তথ্যসূত্র   বিষয়শ্রেণী:হার্ভার্ড বিশ্ববিদ্যালয়ের প্রাক্তন শিক্ষার্থী বিষয়শ্রেণী:১৯২৩-এ জন্ম বিষয়শ্রেণী:২০১৬-এ মৃত্যু বিষয়শ্রেণী:নোবেল বিজয়ী রসায়নবিদ বিষয়শ্রেণী:ক্যালিফোর্নিয়া বিশ্ববিদ্যালয়, সান ডিয়েগোর শিক্ষক বিষয়শ্রেণী:ক্যালিফোর্নিয়া বিশ্ববিদ্যালয়, সান্তা বারবারার শিক্ষক বিষয়শ্রেণী:ন্যাশনাল মেডেল অফ সাইন্স বিজয়ী বিষয়শ্রেণী:টরন্টো বিশ্ববিদ্যালয়ের প্রাক্তন শিক্ষার্থী বিষয়শ্রেণী:অস্ট্রীয় ইহুদি বংশোদ্ভূত মার্কিন ব্যক্তি বিষয়শ্রেণী:অস্ট্রীয় নোবেল বিজয়ী বিষয়শ্রেণী:২০শ শতাব্দীর মার্কিন পদার্থবিজ্ঞানী বিষয়শ্রেণী:মার্কিন নোবেল বিজয়ী বিষয়শ্রেণী:অস্ট্রীয় ইহুদি বিষয়শ্রেণী:কার্নেগী মেলন বিশ্ববিদ্যালয়ের শিক্ষক বিষয়শ্রেণী:ক্যালিফোর্নিয়ায় ক্যান্সারে মৃত্যু বিষয়শ্রেণী:আমেরিকান ফিজিক্যাল সোসাইটির বিশিষ্ট সভ্য বিষয়শ্রেণী:রয়েল সোসাইটির বিদেশি সদস্য বিষয়শ্রেণী:রুশ বিজ্ঞান অ্যাকাডেমির বিদেশী সদস্য বিষয়শ্রেণী:ইহুদি মার্কিন বিজ্ঞানী বিষয়শ্রেণী:ইহুদি বিজ্ঞানী বিষয়শ্রেণী:মার্কিন ফিলোসফিক্যাল সোসাইটির সদস্য বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য বিষয়শ্রেণী:ভিয়েনার বিজ্ঞানী বিষয়শ্রেণী:তাত্ত্বিক রসায়নবিদ বিষয়শ্রেণী:অলিভার ই. বাকলি ঘনপদার্থবিজ্ঞান পুরস্কার বিজয়ী
বিশ্ব বাংলা গেট (পূর্বনাম কলকাতা গেট) হল নিউটাউন, কলকাতা উপনগরীর নারকেলবাগান মোড়ে নির্মিত একটি তোরণ বা গেট। গেটের সঙ্গে রয়েছে একটি ঝুলন্ত রেস্তোরাঁও। গেটের চারটি স্তম্ভ জুড়ে ঝুলে রয়েছে একটি বলয়। কাচ দিয়ে ঘেরা এই বলয়াকৃতি অংশে থাকবে রেস্তোরাঁ এবং ভিজিটর্স গ্যালারি। যেখান থেকে নিউটাউন ও কলকাতার অনেকটা অংশ দেখা যাবে। এটি কলকাতা শহরের স্বগত তোরণ বা প্রবেশ দ্বার হিসাবে নির্মাণ করা হয়েছে। এই স্থাপত্বটি কলকাতা শহরের একটি আধুনিক শিল্প নির্মাণের প্রতীক।  অবস্থান কলকাতার নিউটাউনের বিশ্ব বাংলা সরণি, মেজর আর্টেরিয়াল রোড (দ: পূ:) ও নিউ টাউন রোড এর সংযোগস্থলে অবস্থিত নারকেলবাগান মোড়ে এই তোরণটির অবস্থান।  নির্মাণ thumb|right|300px|কলকাতা গেট, রবীন্দ্র তীর্থ ক্রসিং কলকাতা গেটের নকশা করেছেন পশ্চিমবঙ্গের মুখ্যমন্ত্রী মমতা বন্দ্যোপাধ্যায়। এই নকশা ২০১৫ সালে জনসমুখে আনা হয়।  এর পর ৬ মার্চ ২০১৭ সালে শুরু হয় গেটের নির্মাণ।গেটি নির্মাণ করা হচ্ছে ৭০ টন ইস্পাতের দ্বারা। এই গেট নির্মাণে খরচ হচ্ছে মোট ২৫ কোটি টাকা।   বৈশিষ্ট প্রায় ৫৫ মিটার উচ্চতা হবে এই গেটের। দর্শকদের জন্য তৈরি বলয়াকৃতি টানেলটি থাকবে মাটি থেকে প্রায় ২৫ মিটার উপরে। কলকাতা গেটের একপাশেই থাকা লিফ্‌টে উপরে উঠতে পারবেন দর্শকেরা। টানেলকে সাজিয়ে তুলতে বঙ্গ সংস্কৃতির সঙ্গে খাপ খাইয়ে নানারকম ছবিও  থাকবে সেখানে।  গোটা টানেলের বাইরের অংশ থাকবে আলোয় মোড়া। মধ্যের অংশে থাকবে বিশ্ব বাংলার লোগো।  প্রতিক্রিয়া নিউটাউনের সৌন্দর্যায়নের অংশ হিসেবে গড়ে তোলা হচ্ছে এই ঝুলন্ত রেস্তোরাঁ। প্যারিসের আইফেল টাওয়ারে ভিজিটর্স গ্যালারি এবং মালয়েশিয়ার ঝুলন্ত রেস্তোরাঁ থেকে এই ভাবনা থেকেই হিডকো এই গেট ও ঝুলন্ত রেস্তোরাঁ নির্মাণ করেছে। পুর এবং নগরোন্নয়নমন্ত্রী ফিরহাদ হাকিম   কথায়, সাধারণ মানুষকে  আনন্দ দেওয়ার জন্যই এই ব্যবস্থা।’  তথ্যসূত্র  বিষয়শ্রেণী:নিউ টাউন, কলকাতা বিষয়শ্রেণী:উত্তর চব্বিশ পরগনা জেলার ভবন ও স্থাপনা বিষয়শ্রেণী:পশ্চিমবঙ্গের তোরণ বিষয়শ্রেণী:কলকাতার দর্শনীয় স্থাপত্ব বিষয়শ্রেণী:পশ্চিমবঙ্গের দর্শনীয় স্থান বিষয়শ্রেণী:ভারতের তোরণ
থাম্ব|ভ্যানিটি ফেয়ার, 1869-এ Ape দ্বারা ক্যারিকেচার করা কার্ডওয়েল এডওয়ার্ড কার্ডওয়েল, ১ম ভিসকাউন্ট কার্ডওয়েল,  (২৪ জুলাই ১৮১৩ - ১৫ ফেব্রুয়ারি ১৮৮৬) ১৯ শতকের মাঝামাঝি সময়ে পিলাইট এবং লিবারেল দলগুলির একজন বিশিষ্ট ব্রিটিশ রাজনীতিবিদ ছিলেন। ১৮৬৮ এবং ১৮৭৪ সালের মধ্যে যুদ্ধের সেক্রেটারি অফ স্টেট হিসাবে এবং উইলিয়াম ইওয়ার্ট গ্ল্যাডস্টোনের সমর্থনে, কার্ডওয়েল সংস্কারের প্রবর্তনের জন্য তাকে সবচেয়ে বেশি স্মরণ করা হয়। লক্ষ্য ছিল ওয়ার অফিসের ক্ষমতাকে কেন্দ্রীভূত করা, অফিসারদের কমিশন ক্রয় বাতিল করা এবং তালিকাভুক্ত পুরুষদের জন্য স্বল্প মেয়াদী পরিষেবা প্রতিষ্ঠার মাধ্যমে ব্রিটেনে নিযুক্ত রিজার্ভ বাহিনী তৈরি করা।  কার্ডওয়েল ছিলেন লিভারপুলের জন হেনরি কার্ডওয়েলের ছেলে, একজন বণিক এবং এলিজাবেথ, রিচার্ড বার্লির মেয়ে। তিনি অক্সফোর্ডের উইনচেস্টার এবং ব্যালিওল কলেজে শিক্ষিত হন, যেখান থেকে তিনি ১৮৩৫ সালে ডিগ্রি নেন। ১৮৩৮ সালে তাকে বার, অভ্যন্তরীণ মন্দিরে ডাকা হয়েছিল।  তথ্যসূত্র   বিষয়শ্রেণী:ব্যালিওল কলেজ, অক্সফোর্ডের প্রাক্তন শিক্ষার্থী বিষয়শ্রেণী:রয়েল সোসাইটির সভ্য বিষয়শ্রেণী:লিভারপুলের যুক্তরাজ্যের সংসদ সদস্য বিষয়শ্রেণী:যুক্তরাজ্যের সংসদ সদস্য ১৮৬৮-১৮৭৪ বিষয়শ্রেণী:যুক্তরাজ্যের সংসদ সদস্য ১৮৬৫-১৮৬৮ বিষয়শ্রেণী:যুক্তরাজ্যের সংসদ সদস্য ১৮৫৯-১৮৬৫ বিষয়শ্রেণী:যুক্তরাজ্যের সংসদ সদস্য ১৮৫৭-১৮৫৯ বিষয়শ্রেণী:যুক্তরাজ্যের সংসদ সদস্য ১৮৫২-১৮৫৭ বিষয়শ্রেণী:যুক্তরাজ্যের সংসদ সদস্য ১৮৪৭-১৮৫২ বিষয়শ্রেণী:যুক্তরাজ্যের সংসদ সদস্য ১৮৪১-১৮৪৭ বিষয়শ্রেণী:ইংল্যান্ডের নির্বাচনী এলাকা থেকে উদারপন্থী দল (যুক্তরাজ্য) এর সংসদ সদস্য বিষয়শ্রেণী:যুক্তরাজ্যের প্রিভি কাউন্সিলের সদস্য বিষয়শ্রেণী:আয়ারল্যান্ডের প্রিভি কাউন্সিলের সদস্য বিষয়শ্রেণী:১৮৮৬-এ মৃত্যু বিষয়শ্রেণী:১৮১৩-এ জন্ম বিষয়শ্রেণী:উপনিবেশের রাষ্ট্র সচিব বিষয়শ্রেণী:যুক্তরাজ্যের সংসদ সদস্য যারা পিয়ারেজ প্রাপ্ত হয়েছেন বিষয়শ্রেণী:বাণিজ্য বোর্ডের সভাপতি বিষয়শ্রেণী:আয়ারল্যান্ডের মুখ্যসচিব বিষয়শ্রেণী:হাইগেট সমাধিস্থলে সমাধিস্থ
thumb|550px|বিশ্বের মানচিত্রে প্রধান আফিম বা হেরোইন উৎপাদক দেশগুলি। দক্ষিণ-পূর্ব এশিয়ার সোনালী ত্রিভুজ অঞ্চলটিকে (যার মধ্যে মিয়ানমার অন্তর্ভুক্ত) মানচিত্রে আলাদা করে নির্দেশ করা হয়েছে।  মিয়ানমারে আফিম উৎপাদন ঐতিহাসিকভাবে দেশটির স্থূল অভ্যন্তরীণ উৎপাদনের একটি প্রধান অংশ। মিয়ানমার আফগানিস্তানের পরে বিশ্বের দ্বিতীয় বৃহত্তম আফিম উৎপাদনকারী দেশ। এখানে বিশ্বের প্রায় ২৫% আফিম তৈরী হয়। এটি সোনালী ত্রিভুজ নামক অঞ্চলের অংশ। ঔপনিবেশিক শাসনামলে আফিম শিল্প একটি একচেটিয়া কারবার ছিল। স্বাধীনতার পর থেকে মিয়ানমারের সামরিক বাহিনীর দুর্নীতিগ্রস্ত কর্মকর্তা ও বিদ্রোহী যোদ্ধারা বেআইনিভাবে এই আফিম উৎপাদনের ব্যবসা চালিয়ে যাচ্ছে, যা মূলত হেরোইন শিল্পোৎপাদনের কাঁচামাল সরবরাহে ব্যবহার করা হয়। তবে সাম্প্রতিককালে ২০১৫ সালের পর থেকে বছর গড়ানোর সাথে সাথে মিয়ানমারে আফিম পপি চাষে ভাটা পড়েছে। জাতিসংঘের মাদক ও অপরাধ বিষয়ক কার্যালয়ের সর্বশেষ উপাত্ত অনুযায়ী ২০২০ সালে মিয়ানমারে প্রায় ৪০৫ মেট্রিক টন আফিম উৎপাদিত হয়, যা ছিল ২০১৩ সালে উৎপাদিক আনুমানিক ৮৭০ মেট্রিক টনের অর্ধেকেরও কম। একই সময় আফিম চাষের জমির আয়তন ২০১৯ সালের ৩৩,১০০ হেক্টর থেকে ১১% কমে ২০২০-এ ২৯,৫০০ হেক্টরে দাঁড়ায়।  মিয়ানমারে আফিম উৎপাদন প্রধানত দেশটি শান ও কাচিন রাজ্যে কেন্দ্রীভূত। দারিদ্র্যের কারণে কৃষকেরা আফিম চাষে আকৃষ্ট হয়, কারণ চালের চেয়ে আফিম বেচে কেজিপ্রতি প্রায় ১৭ গুণ বেশি টাকা উপার্জন করা যায়। যদিও মিয়ানমারে ইদানিং কৃত্রিমভাবে মাদকদ্রব্য উৎপাদনের প্রবণতা বেড়েছে, বিশেষ করে সোনালী ত্রিভুজ অঞ্চলে মেথাঅ্যামফিটামিন উৎপাদন বেড়েছে, তা সত্ত্বেও দক্ষিণ-পূর্ব এশিয়াতে হেরোইনের ব্যবসায় নিয়োজিত সুসংগঠিত অপরাধী চক্রগুলি এখনও তাদের ব্যবসা থেকে তাৎপর্যপূর্ণ পরিমাণে মুনাফা অর্জন করে থাকে। সর্বশেষ তথ্য অনুযায়ী মিয়ানমারে দেশের অভ্যন্তরে বছরে ৬ টন হেরোইন সেবন করা হয়, যার মূল্য আনুমানিক ১৫ থেকে ২১ কোটি মার্কিন ডলার। এর পাশাপাশি মিয়ানমার থেকে প্রতিবেশী দেশগুলিতে প্রতি বছর ৫০ কোটি থেকে ১৬০ কোটি মার্কিন ডলার মূল্যের হেরোইন পাচার করা হয়। মিয়ানমার পূর্ব ও দক্ষিণ-পূর্ব এশিয়ার দেশগুলির জন্য (এমনকি অস্ট্রেলিয়ার জন্যও) আফিম ও হেরোইনের প্রধান যোগানদার, যা সেসব দেশে গুরুত্বপূর্ণ নিরাপত্তা ও স্বাস্থ্য ঝুঁকিজনিত সমস্যার সৃষ্টি করে চলেছে। সর্বশেষ প্রাক্কলন অনুযায়ী অঞ্চলটিতে ৩০ লক্ষ হেরোইন সেবক আছে যারা প্রতি বছর ১ হাজার কোটি মার্কিন ডলার সমমূল্যের মাদকদ্রব্য সেবন করে থাকে।  অর্থনৈতিক বিশেষজ্ঞদের মতে সাম্প্রতিককালে আফিম উৎপাদনের কারণে মিয়ানমারে ধনী-গরিবের বৈষম্য বৃদ্ধি পাওয়ার সম্ভাবনা বেড়ে চলেছে, এবং এর ফলে গণতন্ত্রকে বলি দিয়ে অপরাধী চক্রগুলি দিনদিন শক্তিশালী হচ্ছে।    আরও দেখুন   মিয়ানমারের অভ্যন্তরীণ সংঘাত  মিয়ানমারে অপরাধ  তথ্যসূত্র  বিষয়শ্রেণী:মিয়ানমারের কৃষি বিষয়শ্রেণী:মিয়ানমারের অবৈধ মাদক ব্যবসা বিষয়শ্রেণী:মিয়ানমারের অভ্যন্তরীণ সংঘাত বিষয়শ্রেণী:দেশ অনুযায়ী আফিম
নাজিরপুর সারদা বালিকা বিদ্যালয় (উঃ মাঃ)  ভারতের পশ্চিমবঙ্গ রাজ্যের নদীয়া জেলার একটি বালিকা বিদ্যালয় । এই বিদ্যালয় টি ভারত বাংলাদেশ সীমান্ত ঘেঁষা নাজিরপুর গ্রামে অবস্থিত । ২০০১  সালে এই বিদ্যালয়ের পথ চলা শুরু ।   স্থাপনা ও ইতিহাস  সীমান্ত ঘেঁষা এই নাজিরপুরের শিক্ষানুরাগী মানুষ এখানে একটি বালিকা বিদ্যালয়ের অভাব অনুধাবন করে । স্থানীয় মানুষের উদ্যোগে ও পশ্চিমবঙ্গ রাজ্য সরকারের আর্থিক সহযোগিতায় ২০০১ সালে এই বিদ্যালয় টি স্থাপন করা হয় । প্রথমে এই বিদ্যালয়ের নিজস্ব ভবন না থাকায় , পার্শ্ববর্তী নাজিরপুর বিদ্যাপীঠ এর ভবনে পঠন পাঠন শুরু হয় । পরবর্তীতে এখন সুন্দর ও উন্নত পরিকাঠামোয় বিদ্যালয়ের নতুন ভবন নির্মিত হয়েছে ।   ভৌগোলিক অবস্থান  পশ্চিমবঙ্গের নদীয়া জেলার উত্তরে , বাংলাদেশের আন্তর্জাতিক সীমানা থেকে কয়েক কিলোমিটার পশ্চিমে তেহট্ট মহকুমার নাজিরপুরে এই বালিকা বিদ্যালয়টি অবস্থান করছে ।   কৃতী ছাত্রছাত্রী    ক্রীড়া ও সংস্কৃতি    স্বয়ংসিদ্ধা কমিটি  এই বিদ্যালয় বাল্যবিবাহের বিরুদ্ধে অনেক গুরুত্বপূর্ণ ভূমিকা নিয়েছে। এই বিদ্যালয়ের গঠিত "স্বয়ং সিদ্ধা " কমিটির তৎপরতায় অনেক বাল্যবিবাহ রদের উজ্জ্বল দৃষ্টান্ত আছে ।   তথ্যসূত্র
বন সেকোর উপসাগর বল্ডউইন কাউন্টি, আলাবামা, মার্কিন যুক্তরাষ্ট্রে অবস্থিত একটি উপসাগর।  "বন সেকোর" নামটি ফরাসি শব্দগুচ্ছ থেকে এসেছে যার অর্থ "নিরাপদ পোতাশ্রয়" দক্ষিণ আলাবামার ফোর্ট মরগান উপদ্বীপের অভ্যন্তরীণ উপকূলে নির্জন অবস্থানের কারণে। "Bon Secour National Wildlife Refuge" (2006-08-18), US Fish and Wildlife Service, web: FWS-Gov-BSNWR.   তথ্যসূত্র   বিষয়শ্রেণী:আলাবামার উপসাগর বিষয়শ্রেণী:বল্ডউইন কাউন্টি, আলাবামার জলরাশি
পিথমপুর () ভারতের মধ্য প্রদেশ রাজ্যের ধর জেলার একটি নগর পঞ্চায়েত-শাসিত শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে পিথমপুর শহরের জনসংখ্যা হল ৬৮,০৫১ জন। এর মধ্যে পুরুষ ৫৮% এবং নারী ৪২%।  এখানে সাক্ষরতার হার ৬২%। পুরুষদের মধ্যে সাক্ষরতার হার ৭৩% এবং নারীদের মধ্যে এই হার ৪৭%। সারা ভারতের সাক্ষরতার হার ৫৯.৫%, তার চাইতে পিথমপুর এর সাক্ষরতার হার বেশি।  এই শহরের জনসংখ্যার ১৮% হল ৬ বছর বা তার কম বয়সী।   তথ্যসূত্র   বিষয়শ্রেণী:ধার জেলার শহর ও নগর বিষয়শ্রেণী:মধ্যপ্রদেশের শহর
কামের দারোন আজেমোলু (; আ-ধ্ব-ব: [daˈɾon aˈdʒemoːɫu]; জন্ম ৩রা সেপ্টেম্বর ১৯৬৭) একজন তুর্কি বংশোদ্ভূত মার্কিন অর্থনীতিবিদ। তিনি ১৯৯৩ সাল থেকে ম্যাসাচুসেটস ইনস্টিটিউট অফ টেকনোলজিতে অধ্যাপনা করছেন। তিনি বর্তমানে প্রতিষ্ঠানটির এলিজাবেথ ও জেমস কিলিয়ান অধ্যাপক। ২০১৯ সালে তাকে ইনস্টিটিউট অধ্যাপক হিসেবে মনোনীত করা হয়।  আজেমোলু তুরস্কের ইস্তাম্বুল শহরে তুর্কি আর্মেনীয় বাবা-মায়ের ঘরে জন্ম নেন। তিনি লন্ডন স্কুল অভ ইকোনমিকস থেকে অর্থনীতিতে তার স্নাতকোত্তর ও ২৫ বছর বয়সে ডক্টরেট উপাধি লাভ করেন। তিনি সেখানে এক বছর প্রভাষণার পরে এমআইটিতে যোগ দেন। ২০০৫ সালে তিনি জন বেটস ক্লার্ক পদক লাভ করেন। তিনি রাজনৈতিক অর্থনীতি বিষয়ে তাঁর গবেষণাকর্মের জন্য সবচেয়ে বেশি পরিচিত। তিনি বহু শত গবেষণাপত্র রচনা করেছেন। এগুলির অনেকগুলিতেই তাঁর দীর্ঘকালীন সহযোগী সাইমন জনসন ও জেমস এ রবিনসন সহলেখক ছিলেন। তিনি রবিনসনের সাথে দুইটি বই রচনা করেন; ২০০৬ সালের ইকোনমিক অরিজিনস অফ ডিক্টেটরশিপ অ্যান্ড ডেমোক্রেসি এবং ২০১২ সালে রচিত হোয়াই নেশনস ফেইল। দ্বিতীয়োক্ত বইটি পণ্ডিতমহল ও গণমাধ্যমে সমাদর লাভ করে। আজোমোলু একজন মধ্যপন্থী। তিনি নিয়ন্ত্রিত বাজার অর্থনীতিতে বিশ্বাসী। তিনি প্রায়ই রাজনৈতিক বিষয়, অর্থনৈতিক বৈষম্য ও বিভিন্ন নীতির উপরে মন্তব্য রেখে থাকেন।  তরুণ মার্কিন অর্থনীতিবিদদের উপর পরিচালিত একটি জরিপে ৬০ বছরের কম বয়সী জীবিত অর্থনীতিবিদদের মধ্যে পছন্দের তালিকায় আজেমোলু পল ক্রুগম্যান ও গ্রেগ ম্যানকিউয়ের পরে তৃতীয় স্থান লাভ করেন। ২০১৫ সালে তিনি রিসার্চ পেপার্স ইন ইকোনমিকসের উপাত্ত অনুযায়ী বিগত ১০ বছরের মধ্যে সবচেয়ে বেশি উদ্ধৃত অর্থনীতিবিদ ছিলেন। ওপেন সিলেবাস প্রজেক্ট অনুযায়ী মার্কিন বিশ্ববিদ্যালয়ের অর্থনীতি বিষয়ক পাঠ্যক্রমগুলিতে ম্যানকিউ ও ক্রুগম্যানের পরে আজেমোলু তৃতীয় সর্বোচ্চ উদ্ধৃত লেখক।  ২০২৪ সালে দারোন আজেমোলু সাইমন জনসন ও জেমস এ. রবিনসনের সাথে যৌথভাবে অর্থনীতিতে নোবেল স্মারক পুরস্কার লাভ করেন। জাতিসমূহের সমৃদ্ধির তুলনামূলক গবেষণার জন্য তাদেরকে এই পুরস্কার প্রদান করা হয়। তথ্যসূত্র  বিষয়শ্রেণী:মার্কিন অর্থনীতিবিদ বিষয়শ্রেণী:১৯৬৭-এ জন্ম বিষয়শ্রেণী:লন্ডন স্কুল অব ইকোনমিক্সের প্রাক্তন শিক্ষার্থী বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য বিষয়শ্রেণী:জীবিত ব্যক্তি বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য বিষয়শ্রেণী:লন্ডন স্কুল অব ইকোনমিক্সের অধ্যাপক বিষয়শ্রেণী:২১শ শতাব্দীর মার্কিন অ-কল্পকাহিনী লেখক বিষয়শ্রেণী:২১শ শতাব্দীর মার্কিন অর্থনীতিবিদ বিষয়শ্রেণী:নোবেল বিজয়ী অর্থনীতিবিদ বিষয়শ্রেণী:মার্কিন যুক্তরাষ্ট্রের নাগরিকীকৃত নাগরিক
মোহাম্মদ মঈনউদ্দীন আবদুল্লাহ হলেন একজন বাংলাদেশী সাবেক সরকারি কর্মকর্তা ও দুর্নীতি দমন কমিশনের সাবেক চেয়ারম্যান। তার মেয়াদে দুর্নীতি দমন কমিশনের কর্মকর্তারা বাংলাদেশ সিভিল সার্ভিস থেকে আসা এবং কমিশনের নিয়মিত কর্মীদের কাছ থেকে বিভিন্ন নিয়মের অধীনে পরিচালিত কমিশনের শীর্ষ ব্যবস্থাপনার বিরুদ্ধে অভিযোগ তোলেন।  প্রারম্ভিক জীবন আবদুল্লাহ ১৯৫৯ সালে তৎকালীন পূর্ব পাকিস্তানের কুমিল্লা জেলায় জন্মগ্রহণ করেন। তিনি ঢাকা বিশ্ববিদ্যালয় থেকে মৃত্তিকা বিজ্ঞানে স্নাতক ও স্নাতকোত্তর সম্পন্ন করেছেন। কর্মজীবন আব্দুল্লাহ ১৯৮৩ সালে বাংলাদেশ সিভিল সার্ভিসে প্রশাসন ক্যাডার হিসেবে যোগদান করেন। তিনি ম্যাজিস্ট্রেট হিসেবে প্রথম পোস্টিং হন। আব্দুল্লাহ বাংলাদেশের তত্ত্বাবধায়ক সরকারের প্রধান উপদেষ্টা ফখরুদ্দীন আহমদের সহকারী একান্ত সচিব হিসেবেও দায়িত্ব পালন করেন।  ২০০৯ সালের মে মাসে তিনি প্রধানমন্ত্রী শেখ হাসিনার অধীনস্থ প্রধানমন্ত্রীর কার্যালয়ের মহাপরিচালক নিযুক্ত হন এবং ২০১০ সালের মে মাস পর্যন্ত সেখানে দায়িত্ব পালন করেন। তিনি ২০১০ থেকে ২০১২ সাল পর্যন্ত ঢাকা বিভাগের বিভাগীয় কমিশনার হিসেবে দায়িত্ব পালন করেন। এরপর তিনি শিল্প মন্ত্রণালয়ের সচিব নিযুক্ত হন। ২০১৪ থেকে ২০১৬ সাল পর্যন্ত আবদুল্লাহ গৃহায়ন ও গণপূর্ত মন্ত্রণালয়ের সচিব ছিলেন। ২০১৬ থেকে ২০১৮ সাল পর্যন্ত আবদুল্লাহ কৃষি মন্ত্রণালয়ের সিনিয়র সচিব হিসেবে দায়িত্ব পালন করেন। ২০১৯ সালের জুলাই মাসে আবদুল্লাহকে পল্লী কর্ম-সহায়ক ফাউন্ডেশনের চেয়ারপার্সন করা হয়। তিনি ঢাকা প্রকৌশল ও প্রযুক্তি বিশ্ববিদ্যালয়, জাহাঙ্গীরনগর বিশ্ববিদ্যালয় এবং জাতীয় কবি কাজী নজরুল ইসলাম বিশ্ববিদ্যালয়ের সিন্ডিকেট বোর্ডে কর্মরত ছিলেন। তিনি বাংলাদেশ অ্যাডমিনিস্ট্রেটিভ সার্ভিস অ্যাসোসিয়েশনের প্রাক্তন মহাসচিব।  ২০২১ সালের ৩ মার্চ মঈনউদ্দীন আবদুল্লাহ সুপ্রিম কোর্টের আপিল বিভাগের বিচারপতি পদমর্যাদায় দুর্নীতি দমন কমিশনের চেয়ারম্যান নিযুক্ত হন। তিনি ইকবাল মাহমুদের স্থলাভিষিক্ত হয়ে চেয়ারম্যান নিযুক্ত হন।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:১৯৫৯-এ জন্ম বিষয়শ্রেণী:কুমিল্লা জেলার ব্যক্তি বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলাদেশী সরকারি চাকরিজীবী বিষয়শ্রেণী:দুর্নীতি দমন কমিশনের (বাংলাদেশ) চেয়ারম্যান
ডান|থাম্ব| আবেল টমাস আনু ১৮৯৫ সালে  অ্যাবেল থমাস (১৮৪৮ - ২৩ জুলাই ১৯১২) একজন ওয়েলশ উদার রাজনীতিবিদ এবং আইনজীবী ছিলেন।   কমন্সসভায় নির্বাচন  ১৮৯০ সালে পূর্ব কারমার্থেনশায়ার নির্বাচনী এলাকায় ১৮৮৫ সাল থেকে অষ্টম বয়সী সদস্য ডেভিড পুগের মৃত্যুর পর একটি শূন্যতা দেখা দেয়। আলফ্রেড ডেভিস, আরডি বার্নি এবং সুপরিচিত স্থানীয় ডাক্তার হাওয়েল রিস সহ বিপুল সংখ্যক প্রার্থীর প্রস্তাব করা হয়েছিল। যাইহোক, কিছু দিনের মধ্যেই কারমার্থেনশায়ার কাউন্টি কাউন্সিলের ভাইস-চেয়ারম্যান টমাস এবং গুইলিম ইভান্স বাদে সবাই প্রত্যাহার করে নিয়েছিল। দেখা যাচ্ছে যে ইভান্স মূলত সম্প্রদায়ের আরও শিল্পোন্নত অংশ দ্বারা সমর্থিত ছিল যখন টমাস গ্রামীণ এলাকা থেকে সবচেয়ে বেশি সমর্থন পেয়েছিলেন।  থমাস এবং ইভানস উভয়ের দ্বারা সম্বোধন করা একাধিক সভা নির্বাচনী এলাকা জুড়ে অনুষ্ঠিত হয়েছিল। এসব বৈঠক থেকে স্পষ্ট হয়ে ওঠে প্রার্থীদের মধ্যে মতপার্থক্য। ইভান্স Llandovery এ প্রথম সভায় প্রধানত ওয়েলশ ভাষা ব্যবহার করে বক্তব্য রাখেন, যা ওয়েলশ সম্পর্কে তার প্রতিপক্ষের সীমিত জ্ঞানের সাথে বৈপরীত্যকে আমন্ত্রণ জানায়। ফলস্বরূপ, থমাস লানডেইলোতে পরবর্তী বৈঠকে আবেদন করতে বাধ্য হন যে ওয়েলশে তার সাবলীলতার অভাব তার প্রতিপক্ষকে সমর্থন করার জন্য রাখা উচিত নয়। ইভান্স হোম রুল সমর্থন করে র‌্যাডিক্যাল শিবিরে নিজেকে দৃঢ়ভাবে স্থাপন করেন। কারমার্থেনশায়ার কাউন্টি কাউন্সিলের সদস্য হিসাবে তার বিশিষ্ট ভূমিকার উপর জোর দিয়ে এবং উল্লেখ করে যে তিনি মাবন, ডেভিড র্যান্ডেল এবং টম এলিস- এর পদাঙ্ক অনুসরণ করবেন। থমাস, বিপরীতে নিজেকে ওয়েলসের হোম রুলের বিরোধী বলে প্রকাশ করেছেন। ২৯শে জুলাই, নির্বাচনী এলাকা থেকে প্রায় তিনশো প্রতিনিধি আম্মানফোর্ডে জড়ো হন একজন প্রার্থী বাছাই করার জন্য। বিভিন্ন প্রতিনিধিদের ভোট দেওয়ার যোগ্যতা নিয়ে বিতর্কের দ্বারা কার্যপ্রণালী প্রাধান্য পায় কিন্তু শেষ পর্যন্ত উপস্থিত প্রতিনিধিদের জন্য প্রদত্ত শংসাপত্রের ভিত্তিতে এগিয়ে যেতে সম্মত হয়। অ্যাবেল থমাস লিবারেল প্রার্থী হিসাবে নির্বাচিত হন, ১২১ ভোটের বিপরীতে ১৭০ ভোটে গোইলিম ইভান্সকে পরাজিত করেন।   তথ্যসূত্র এবং অন্যান্য উত্স    কে কে, OUP 2007  মৃতু্য - টাইমস, 24 জুলাই 1913   সূত্র    বই এবং জার্নাল       বহিঃসংযোগ      বিষয়শ্রেণী:কারমার্থেনশায়ারের নির্বাচনী এলাকা থেকে যুক্তরাজ্যের সংসদ সদস্য বিষয়শ্রেণী:যুক্তরাজ্যের সংসদ সদস্য ১৯১০-১৯১৮ বিষয়শ্রেণী:যুক্তরাজ্যের সংসদ সদস্য ১৯১০ বিষয়শ্রেণী:যুক্তরাজ্যের সংসদ সদস্য ১৯০৬-১৯১০ বিষয়শ্রেণী:যুক্তরাজ্যের সংসদ সদস্য ১৯০০-১৯০৬ বিষয়শ্রেণী:যুক্তরাজ্যের সংসদ সদস্য ১৮৯৫-১৯০০ বিষয়শ্রেণী:যুক্তরাজ্যের সংসদ সদস্য ১৮৯২-১৮৯৫ বিষয়শ্রেণী:যুক্তরাজ্যের সংসদ সদস্য ১৮৮৬-১৮৯২ বিষয়শ্রেণী:ক্লিফটন কলেজে শিক্ষিত ব্যক্তি বিষয়শ্রেণী:লন্ডন বিশ্ববিদ্যালয়ের প্রাক্তন শিক্ষার্থী বিষয়শ্রেণী:ওয়েলসের নির্বাচনী এলাকা থেকে উদারপন্থী দল (যুক্তরাজ্য) এর সংসদ সদস্য বিষয়শ্রেণী:১৯১২-এ মৃত্যু বিষয়শ্রেণী:১৮৪৮-এ জন্ম
ওম বান্না (শ্রী ওম বান্না এবং বুলেট বাবাও বলা হয়) হল ভারতের যোধপুরের কাছে পালি জেলায় অবস্থিত একটি উপাসনালয়। এটি ওম বান্না নামক একজন দেবতার প্রতি উৎসর্গীকৃত। এটি পালি থেকে  এবং যোধপুর থেকে  দূরে পালি-যোধপুর রাজপথে, চোটিলা গ্রামের কাছে অবস্থিত। ওম বান্না বা ওম সিং রাঠোর যে মোটর সাইকেলটি চালাচ্ছিলেন সেটি হল একটি ৩৫০ সিসি রয়্যাল এনফিল্ড বুলেট আরএনজে ৭৭৭৩।  নিরাপদ যাত্রার জন্য প্রার্থনা করতে প্রতিদিন শত শত ভক্ত এখানে আসে।   ইতিহাস ও কিংবদন্তি  ১৯৮৮ সালের ৫ই মে, ওম বান্না (পূর্বে ওম সিং রাঠোর নামে পরিচিত; বান্না- রাজপুত যুবকদের জন্য ব্যবহৃত একটি সম্মানসূচক শব্দ) পালির সান্দারাওয়ের কাছে বাংগদি শহর থেকে চোটিলা যাচ্ছিলেন। সেই সময় তাঁর মোটরসাইকেল নিয়ন্ত্রণ হারিয়ে একটি গাছে ধাক্কা মারে। এই দুর্ঘটনার ফলে ঘটনাস্থলেই তাঁর মৃত্যু হয় এবং মোটরসাইকেলটি পাশের খাদে গিয়ে পড়ে। দুর্ঘটনার পরের দিন সকালে, স্থানীয় পুলিশ মোটরসাইকেলটিকে কাছের একটি থানায় নিয়ে যায়। পরের দিন খবর পাওয়া যায় যে এটি থানা থেকে রহস্যজনকভাবে নিখোঁজ হয়ে গেছে এবং সেটিকে দুর্ঘটনাস্থলে পড়ে থাকতে দেখা যায়। পুলিশ আবারও মোটরসাইকেলটি তুলে নিয়ে আসে, সেটির জ্বালানী ট্যাঙ্ক খালি করে দেয় এবং সেটিকে তালা দিয়ে রাখে। তাদের প্রচেষ্টা সত্ত্বেও, পরের দিন সকালে এটি আবার অদৃশ্য হয়ে যায় এবং দুর্ঘটনাস্থলে পড়ে থাকতে দেখা যায়। কিংবদন্তি বলে যে মোটরসাইকেলটি বারবার একই খাদে ফিরে যেতে থাকে। এটিকে স্থানীয় থানায় রাখার জন্য পুলিশের প্রতিটি প্রচেষ্টা ব্যর্থ হয়ে যায়; মোটরসাইকেলটি সবসময় ভোরের আগে একই জায়গায় ফিরে আসে।  স্থানীয় জনগণ এটিকে একটি অলৌকিক ঘটনা হিসাবে দেখেছিল, এবং তারা "বুলেট বাইক"কে পূজা করতে শুরু করে। অলৌকিক মোটরসাইকেলের খবর আশেপাশের গ্রামে ছড়িয়ে পড়ে এবং পরে তারা এটিকে পূজা করার জন্য একটি মন্দির তৈরি করে। এই মন্দিরটি "বুলেট বাবার মন্দির" নামে পরিচিত। বিশ্বাস করা হয় যে ওম বান্নার আত্মা দুস্থ যাত্রীদের সাহায্য করে। থাম্ব|ডান|ওম বান্নার বুলেট বাইক (বুলেট বান্না)   উপাসনা  প্রতিদিন আশেপাশের গ্রামবাসী এবং ভ্রমণকারীরা এই বাইকের কাছে থামে এবং এর প্রয়াত মালিক ওম সিং রাঠোরের কাছে প্রার্থনা করে। যারা পাশ দিয়ে যায় তারা থেমে তাদের মাথা নত করে এবং উপকারী আত্মার সম্মানে নৈবেদ্য রেখে যায়। কিছু ড্রাইভার সেখানে ছোট বোতলে মদ্যও রেখে যায়। বলা হয় যে কোন ব্যক্তি এই মন্দিরে প্রার্থনা করতে না থামলে, তার ভ্রমণ বিপজ্জনক হতে পারে। ভক্তরা মোটরবাইকে 'তিলক' চিহ্ন এঁকে দেয় এবং তাতে একটি লাল সুতো বেঁধে দেয়। স্থানীয় লোকজন ওম বান্নার নামে লোকগান গায়।  থাম্ব|ডান|যে গাছে ধাক্কা লেগে ওম বান্নার মৃত্যু ঘটেছিল, সেটি চুড়ি, স্কার্ফ ইত্যাদি নৈবেদ্য দিয়ে সাজানো হয়।  নৈবেদ্যের মধ্যে রয়েছে ধূপকাঠি, ফুল, নারকেল, মদ, লাল সুতো এবং মিষ্টি। মন্দিরে একটি চিরন্তন শিখা প্রজ্বলিত রাখা হয়।   তথ্যসূত্র   https://timesofindia.indiatimes.com/travel/things-to-do/interesting-temples-in-india-and-their-unsolved-mysteries/slideshow_list/70043847.cms   বহিঃসংযোগ   Listen and Download Om Banna Bhajans and Songs   Om Banna, Chotila  Listen to AUDIO "Om Banna Ri Katha" at Saavn.com  বিষয়শ্রেণী:আঞ্চলিক হিন্দু দেবদেবী বিষয়শ্রেণী:হিন্দু দেবদেবী বিষয়শ্রেণী:জেলা অনুযায়ী রাজস্থানের ব্যক্তি
২০০২ সালের মক্কা বালিকা বিদ্যালয়ে অগ্নিকাণ্ড ২০০২সালের ১১ই মার্চ  সৌদি আরবের মক্কায় একটি বালিকা বিদ্যালয়ে  ঘটেছিল এবং পনেরো জনের মৃত্যু হয়, যাদের সকলেই অল্পবয়সী মেয়ে ছিলেন। অভিযোগ করা হয়েছিল যে সৌদি আরবের " ধর্মীয় পুলিশ ", বিশেষ করে কমিটি ফর দ্য প্রোমোশন অফ দ্য প্রিভেনশন অ্যান্ড দ্য প্রিভেনশন অব ভাইস, বিদ্যালয় ছাত্রীদের জ্বলন্ত ভবন ত্যাগ করতে বাধা দেয় এবং উদ্ধারকর্মীদের বাধা দেয়, কারণ শিক্ষার্থীরা পরিমিত পোশাক পরিধান করে না। ধর্মীয় পুলিশের কর্মকাণ্ড দেশের অভ্যন্তরে ও আন্তর্জাতিকভাবে নিন্দিত হয়েছিল। সৌদি সরকারের একটি তদন্তে এই সিদ্ধান্তে উপনীত হয় যে ধর্মীয় শিক্ষা কর্তৃপক্ষ বিদ্যালয়ের অগ্নি নিরাপত্তা উপেক্ষা করার জন্য দায়ী ছিল, কিন্তু তারা এই অভিযোগ প্রত্যাখ্যান করেছিল। কর্তৃপক্ষের মতে ধর্মীয় পুলিশের কার্যক্রমগুলি মৃত্যুর জন্য অবদান রেখেছে, কারণ তারা পরিমিত পোশাকের কারণ দেখিয়ে শিক্ষার্থীদের বিদ্যালয় ছেড়ে যেতে বাধা দিয়েছে। পরে, বালিকা বিদ্যালয়টি পরিচালনার ক্ষমতা রক্ষণশীল আলেমদের দ্বারা নিয়ন্ত্রিত একটি এজেন্সি থেকে সরিয়ে শিক্ষা মন্ত্রণালয়ের এখতিয়ারভুক্ত করা হয়।   অগ্নিকাণ্ড  সৌদি প্রেস রিপোর্ট অনুযায়ী, মক্কা ইন্টারমিডিয়েট স্কুলের ৩১ নম্বরে অগ্নিকাণ্ড সকাল ৮ টার দিকে শুরু হয়। উপরের তলার একটি ঘরে আগুনের সূত্রপাত হয়েছিল, দৃশ্যত একটি অপ্রয়োজনীয় সিগারেটের কারণে।  Shock turns to outrage over school fire tragedy. Kingdom Arab News. 13 March 2002   আগুনের ফলে এবং পরবর্তীতে পালানোর জন্য তাড়াহুড়ো করে, ১৫ জন তরুণী মারা যায় এবং ৫০ এরও বেশি আহত হয়। মৃত মেয়েদের মধ্যে নয়জন সৌদির ছিল; বাকিরা চাদ, মিশর, গিনি, নাইজার ও নাইজেরিয়া থেকে ছিল।Shock turns to outrage over school fire tragedy. Kingdom Arab News. 13 March 2002 মেয়েরা ভবন থেকে পালিয়ে যাওয়ার সময় একটি সিঁড়ি ভেঙে যাওয়ার কারণে বেশিরভাগ মৃত্যুর ঘটনা ঘটে। যে আবাসিক সম্পত্তির উপর বিদ্যালয়টি নির্মিত হয়েছিল সেখানে ৮০০ জন শিক্ষার্থী ছিল। উপরন্তু, ভবনটিতে সম্ভবত সঠিক নিরাপত্তা অবকাঠামো ও যন্ত্রপাতির অভাব ছিল, যেমন আগুনের সিঁড়ি ও অ্যালার্ম।  কমপক্ষে দুটি রিপোর্ট অনুসারে, সিপিভিপিভির সদস্যরা, যা মুতাউইন নামেও পরিচিত, তারা মেয়েদের পালাতে দেয়নি বা আগুন থেকে বাঁচতে দেয়নি, কারণ মেয়েরা "সঠিকভাবে পোশাক দ্বারা আচ্ছাদিত ছিল না" এবং মুতাউইনরা যৌন প্রলোভনের ভয়ে মেয়েদের ও সিভিল ডিফেন্স ফোর্সের মধ্যে কোন প্রকার শারীরিক সংস্পর্শ চায়নি। ফলে বিভিন্নভাবে মেয়েদের পুলিশ দ্বারা আটকে রাখা হয়েছিল, অথবা ভবনে ফিরে যেতে বাধ্য করা হয়েছিল।Abou el Fadl, Khaled, The Great Theft, (2005), pp. 250-2   তথ্যসূত্র  বিষয়শ্রেণী:সৌদি আরবে বিতর্ক বিষয়শ্রেণী:নারীর প্রতি সহিংসতার ঘটনা বিষয়শ্রেণী:সৌদি আরবে ইসলাম বিষয়শ্রেণী:সৌদি আরবীয় সমাজ বিষয়শ্রেণী:সৌদি আরবে নারীর প্রতি সহিংসতা বিষয়শ্রেণী:এশিয়ায় ইসলাম সম্পর্কিত বিতর্ক